projecte-aina/catalan_government_crawling huggingface dataset:
La distribució i utilització de productes gasosos ha de complir una sèrie de requisits legals.
Aquestes condicions, així com el paper de les empreses instal·ladores, les entitats d'inspecció i control i dels titulars de les instal·lacions de gasos combustibles estan regulats pel Reial decret 919/2006, de 28 de juliol, i per la Instrucció 1/2007, de 28 de febrer de 2007, de la Direcció General d'Energia i Mines.
Les empreses que volen realitzar una instal·lació de transport, emmagatzematge o distribució de gasos combustibles gasosos, així com les empreses que volen comercialitzar gas natural o GLP han de complir els requisits establerts en el RD 1434/2002 per les empreses distribuïdores i comercialitzadores de gas natural i el RD 1085/1092 per els operadors a l'engròs i detall de GLP i acreditar en cada cas, la capacitat legal, tècnica i financera.
Per a la posada en funcionament, la modificació o la baixa d'instal·lacions de gasos combustibles ubicades a Catalunya, els titulars d'aquestes instal·lacions han de presentar a l'Administració una declaració responsable en la qual manifestin que compleixen els requisits preceptius.
Els aparells de gas dissenyats per a una instal·lació en concret s'han de legalitzar a través dels organismes de control, que són els organismes acreditats i autoritzats a realitzar la verificació de les condicions de seguretat de les instal·lacions i productes industrials.
L'energia generada a partir de la captació de l'energia solar és la renovable més neta i és una font inesgotable i molt pràctica per generar electricitat en entorn aïllats.
El seu únic impacte ambiental és el que es produeix en el procés de fabricació de les plaques solars.
Les instal·lacions fotovoltaiques utilitzen la radiació solar com a energia primària per a la producció d'energia elèctrica.
Les persones titulars han de sol·licitar a l'Administració la posada en marxa de les instal·lacions.
També n'han de comunicar l'alta, l'ampliació, la moficació o reforma, el canvi de titular i la baixa.
Dades energètiques de Catalunya
Existeixen dos tipus d'instal·lacions solars fotovoltaiques:
El Pla de l'energia de Catalunya preveu un creixement de l'energia solar fotovoltaica.
L'exercici de les professions de l'esport a Catalunya està regulada per la LLEI 3/2008, de 23 d'abril, modificada per la Llei 7/2015, de 14 de maig.
L'ECE desenvolupa la formació de tècnics d'esport en les condicions establertes per la legislació vigent perquè, en el seu moment, obtinguin el reconeixement, a efectes de la correspondència amb els mòduls de cadascun dels nivells o graus.
La regularització de l'exercici de les professions esportives per part de l'Administració ha comportat la sistematització i l'homologació dels processos d'habilitació, validació d'aprenentatges i acreditació de competències.
En aquest sentit, per a poder exercir les professions de l'esport, us heu d'inscriure en el Registre Oficial de Professionals de l'Esport de Catalunya o heu de ser membres del col·legi professional corresponent.
El Registre de Professionals de l'Esport de Catalunya és un registre públic on s'han d'inscriure les persones que exerceixen alguna de les professions de l'esport següents:
D'altra banda, aquests professionals de l'esport han que disposar de:
Les persones que no disposen d'alguna de les titulacions requerides per la llei per l'exercici de les professions esportives poden aconseguir una certificació oficial per a acreditar davant l'Administració les seves competències o sol·licitar el reconeixement acadèmic de la seva experiència professional.
Els bussejadors professionals han de tenir la formació i la targeta d'identitat de busseig corresponent a les característiques, les condicions i la profunditat a les quals realitzen els treballs subaquàtics.
Els bussejadors professionals també han de sol·licitar a l'Administració la renovació de les titulacions i el diari de busseig.
Us oferim informació sobre el procés d'inscripcions i registre dels establiments, les agències i les oficines de turisme, així com un recull de recursos i formació per a les persones que treballen en els sectors de l'allotjament, la restauració, la intermediació, el transport, la planificació i gestió pública de destins, i l'organització de productes i activitats turístiques.
Algunes activitats professionals compten amb una caracterització pròpia que exigeix una formació o acreditació específica per al seu desenvolupament.
Aquests perfils professionals requereixen l'acreditació professional a través de la inscripció en un registre, en col·legis de professionals o de l'obtenció de títols de capacitació professional.
Les persones que presten serveis de mediació, assessorament i gestió en transaccions immobiliàries s'han d'inscriure al Registre d'Agents Immobiliaris.
La inscripció atorga la condició d'agent immobiliari homologat i acredita que l'agent reuneix els requisits i les condicions adequats per a exercir la seva professió.
Posem a la vostra disposició els enllaços als registres de traductors i intèrprets jurats i als cercadors d'empreses i professionals de la llengua, així com guies i consells per a introduir el català a les empreses de serveis.
Recursos i formació per a les persones que treballen en els sectors de l'allotjament, la restauració, la intermediació, el transport, la planificació i la gestió pública de destins, i l'organització de productes i activitats turístiques.
Consulteu el catàleg d'empreses habilitades per a fer instal·lacions de telecomunicacions i d'autònoms que acrediten una qualificació tècnica adequada per a realitzar tasques d'instal·lació o manteniment de sistemes de telecomunicacions.
Informeu-vos sobre les proves de capacitació professional per al transport de mercaderies i viatgers, l'homologació de cursos per a conductors professionals, les autoritzacions de transport i la sol·licitud i renovació dels tacògrafs.
Els professionals de l'esport s'han d'inscriure en el Registre Oficial, han de disposar de la titulació específica i han de formar part del col·legi professional corresponent.
L'activitat de les ETT consisteix a posar a disposició d'una altra empresa, amb caràcter temporal, treballadors contractats per ella.
En aquest sentit, poden operar com a agències de col·locació, sempre que compleixin els requisits establerts per la llei.
Pel que fa a les activitats recreatives, són les que ofereixen al públic la utilització de jocs, de màquines o d'aparells, o el consum de productes o serveis, així com també les que congreguen persones amb l'objecte principal de participar en l'activitat o de rebre serveis amb finalitat d'oci, entreteniment o diversió.
Els espectacles públics es classifiquen en: e spectacles cinematogràfics, es pectacles teatrals, e spectacles d'audició, e spectacles musicals, m anifestacions festives de caràcter cultural i tradicional, e spectacles de circ i, finalment, a ltres espectacles que no estan inclosos en els apartats anteriors.
Obligatoris per a les activitats que poden generar emergències de protecció civil.
Les activitats recreatives musicals són les que es realitzen en locals que disposen d'ambientació musical, amb la possibilitat d'oferir música en directe, de realitzar espectacles públics musicals, de ballar o no, i de disposar d'un servei complementari de menjar i beguda.
Les activitats musicals es classifiquen en:
Els establiments i espais oberts al públic són els locals, les instal·lacions o els recintes dedicats a realitzar-hi espectacles públics o activitats recreatives.
Els espectacles públics i activitats recreatives de caràcter extraordinari són les que es duen a terme esporàdicament en establiments oberts al públic i que tenen llicència o autorització per a una activitat diferent de la que es pretén fer, o les que tenen lloc en espais oberts al públic o altres locals que, tot i no tenir la condició d'establiments oberts al públic amb llicència o autorització, compleixen les condicions exigibles per dur-hi a terme els espectacles o les activitats.
Els establiments oberts al públic, els espectacles públics i les activitats recreatives requereixen:
D'altra banda, abans de la data prevista d'obertura, cal presentar una comunicació acompanyada de la documentació següent:
Tots els establiments oberts al públic d'espectacles públics i activitats recreatives, de caràcter permanent, que no estiguin subjectes al règim de comunicació prèvia.
Autorització de la Generalitat (municipis de menys de 50.000 habitants)
Establiments oberts al públic de règim especial (locals postnocturns o after hours ) en municipis de menys de 50.000 habitants.
Espectacles públics i activitats recreatives de caràcter extraordinari en municipis de menys de 50.000 habitants.
En aquest apartat trobareu informació sobre la gestió de riscos i assegurances, com les pòlisses i l'accés a la tramitació digital de sinistres (TDS), així com les dades de les organitzacions representatives d'entitats asseguradores de pèrits d'assegurances i comissaris d'avaries.
També hem aplegat informació dels accidents de trànsit lleus.
En l'enllaç següent trobareu tot allò relacionat amb el món de les assegurances, des dels tràmits que han de fer els mediadors d'assegurances privades i els formularis que han d'emplenar fins a l'aplicació que us permetrà fer la tramitació digital de sinistres (TDS), passant per informació de les organitzacions representatives d'entitats d'asseguradors de pèrits d'assegurances i comissaris d'avaries.
La Generalitat posa la informació relativa als accidents de trànsit lleus posteriors al 8 d'abril de 2014 a disposició de:
Cada col·lectiu ha de complir una sèrie de condicions específiques per poder accedir a la informació, que tenen a la seva disposició a través de l'aplicació informàtica ATENEA, a la qual es pot accedir amb certificat digital.
S'hi exclou l'accés als informes dels accidents de trànsit per als quals s'hagi iniciat la via judicial.
És a dir, els accidents de trànsit amb resultat de ferits greus o víctimes mortals o accidents de trànsit en què es tingui coneixement de la presumpta comissió d'un delicte contra la seguretat del trànsit per part de qualsevol dels implicats.
Podeu consultar la informació de totes les pòlisses d'assegurances vigents ordenades per àmbit a través de l'enllaç següent.
L'àmbit del transport comprèn diverses activitats que han de ser autoritzades per l'Administració.
Les persones físiques i les empreses que es dediquen al transport de mercaderies, de persones, o al transport sanitari han de disposar dels corresponents certificats de competència professional.
Pel que fa als tallers de reparació i manteniment de vehicles i les que es dediquen a la instal·lació de tacògrafs s'han d'inscriure al Registre d'Agents de la Seguretat Industrial de Catalunya (RASIC) o presentar una declaració responsable, segons els casos.
En aquesta secció també trobareu tot allò relatiu a les acreditacions de responsable de taller, al transport de mercaderies, de viatgers i sanitari, així com al món del taxi.
Les persones que es dediquen al transport de mercaderies per carretera, de persones, o al transport sanitari i els professionals dels tallers de reparació de vehicles han de disposar dels corresponents certificats de competència professional.
Les empreses instal·ladores de dispositius de limitació de velocitat i de tacògrafs han de comunicar l'inici de les seves activitats i s'han d'inscriure al Registre d'Agents de la Seguretat Industrial de Catalunya (RASIC).
Els tallers de vehicles han de comunicar l'inici de les seves activitats i s'han d'inscriure al Registre d'Agents de la Seguretat Industrial de Catalunya (RASIC).
D'altra banda, han de comptar amb un responsable tècnic que disposi dels coneixements i la titulació adequada a l'especialitat del taller.
Passos i tràmits per l'obtenció de l'autorització de taxi.
També us oferim la normativa, documentació, informació sobre el Consell del Taxi, i dades de contacte de les associacions de taxistes de Catalunya.
Els automòbils i vehicles en general han de complir una sèrie de disposicions tècniques que garanteixin el màxim nivell de seguretat possible i la protecció del medi ambient.
Alhora, han de permetre simplificar el procediment d'homologació dels vehicles.
Les actuacions d'estalvi i eficiència en aquests àmbit estan orientades a la renovació de les flotes de transport i vehicles privats per altres de menys contaminants i més eficients.
Les fires són una de les eines més útils i, probablement, la que ofereix una millor relació cost/eficàcia en l'àmbit del màrqueting modern.
Faciliten la internacionalització de les PIME, ajuden a l'estructuració dels sectors econòmics, són un instrument comercial molt important per a les microempreses i representen un element clau en el seu creixement.
D'altra banda, les fires són un motor econòmic dels municipis on s'instal·len.
Les fires faciliten els acords comercials i el contacte amb els consumidors.
En molts casos, aquests contactes permeten les PIME fer el pas per introduir-se en els mercats exteriors.
Les empreses que no disposen d'una estructura comercial exterior poden participar en fires internacionals de manera individual o col·lectiva, per beneficiar-se del suport logístic i els serveis de màrqueting que ofereixen les fires.
L'artesania ocupa a Catalunya milers de professionals que combinen art i tradició amb un esforç continuat per estar presents en l'escenari econòmic actual.
Els productes artesans constitueixen un elements de la identitat col·lectiva dels pobles i transmeten valors a través d'elements vinculats a l'art, la cultura, la història i la tradició.
Es tracta d'una de les eines de preservació del patrimoni cultural.
D'altra banda, l'artesania aporta un valor afegit a l'economia nacional, reforça a la cohesió social i, gràcies al seu arrelament en l'àmbit rural, contribueix al desenvolupament local.
L'activitat artesana disposa d'elements de senyalització oficials que acrediten als productors com artesans.
Us informem dels tràmits per aconseguir les diverses varietats de carnets i diplomes d'artesà.
L'Administració garanteix la qualitat dels productes de les empreses d'artesania alimentària a través d'una qualificació que reconeix la producció individualitzada i les característiques diferencials del producte atorgades per la intervenció personal de l'artesà.
Els tallers de reparació de vehicles automòbils i dels seus equips i components són establiments en els quals s'efectuen operacions de manteniment i altres encaminades a la restitució de les condicions normals de l'estat i de funcionament dels vehicles automòbils o d'equips i components d'aquests.
Els vehicles automòbils són els aparell capaços de circular per les vies públiques amb mitjans de propulsió pròpia, com les motocicletes, ciclomotors, remolcs i vehicles articulats definits al Reglament general de vehicles.
Pel que fa al personal dels tallers, cal que tots els centres de reparació i manteniment de vehicles disposin d'un responsable tècnic a jornada completa que ha de tenir una titulació de formació professional determinada (veieu la pestanya C om ser responsable de taller? ).
D'altra banda, els tallers de reparació de vehicles poden constituir-se com a centres tècnics de Tacògrafs.
L'obertura i l'exercici de l'activitat d'una estació de servei, tot i que no requereix de concessió administrativa i es pot exercir lliurement, comporta la necessitat d'obtenir les autoritzacions i els permisos relacionats amb els àmbits següents:
· Accessos per carretera a l'estació de servei.
· Realització de l'activitat de distribuïdor de productes petrolífers.
· Seguretat de les instal·lacions.
· Control dels instruments de mesura,
L'obertura d'una estació de servei o benzinera no requereix cap concessió per part de l'Administració.
Qualsevol empresa o persona física pot exercir l'activitat de distribució al detall de productes petrolífers.Per a l'alta de la instal·lació, la modificació, el canvi de titular o la baixa de parcs d'emmagatzematge de líquids petrolífers que no necessiten autorització administrativa prèvia i d'instal·lacions petrolíferes per al subministrament a vehicles, aeronaus i embarcacions, ubicades a Catalunya, els seus titulars han de presentar a l'Administració una declaració responsable en la qual manifestin que compleixen els requisits preceptius.
Les estacions de servei i les gasolineres han de complir unes mesures de seguretat obligatòries per poder obtenir l'autorització d'obertura.
També estan obligades a demanar l'aprovació de les reformes si afecten elements essencials i a comunicar-les en cas d'elements de menor importància.
Informació i orientació necessàries per obtenir l'autorització d'obertura d'una estació de servei, ja que és un establiment obligat a disposar de mesures de seguretat.
Els emprenedors i les empreses que decideixen fer el pas i augmentar la visibilitat i la competitivitat dels seus productes i serveis gràcies al comerç electrònic, poden beneficiar-se del suport que ofereix la comunitat TIC i dels treballs de diverses organitzacions, que han editat manuals amb consells i bones pràctiques en aquest àmbit.
ACCIÓ és una plataforma de coneixement i col·laboració empresarial que té per objectiu el foment de la competitivitat empresarial de Catalunya.
D'altra banda, és un punt de trobada virtual de debat i reflexió sobre els reptes, les tendències i les estratègies de futur de les empreses catalanes.
Idigital us ofereix diverses guies pràctiques amb consells i reculls de casos d'èxit d'empreses que han apostat per les noves tecnologies i el comerç electrònic.
Hi trobareu informació relativa al registre de dominis, la importància del web propi, la promoció del negoci a Internet, pagaments en línia o el disseny d'una botiga en línia.
El comerç és el darrer esglaó en el procés de producció i distribució dels productes i serveis i són l'enllaç entre les empreses dedicades a aquests àmbits i els consumidors.
Per posar-ne marxa un de nou cal complir els requisits legals i obtenir una sèrie de permisos, en funció del tipus d'activitat comercial o de les característiques de l'establiment.
En aquest apartat us oferim informació específica de sectors que afecten les botigues i relacionats amb la venda directa als consumidors, com les condicions per a fer una liquidació, la regulació dels horaris comercials, els impostos específics i les limitacions a la venda de tabac.
D'altra banda, podeu accedir a un test gratuït i anònim de l'Agència Catalana el Consum que us ajudarà a identificar els aspectes de millora del vostre negoci.
Definició de les activitats i les instal·lacions que es consideren establiments comercials.
Detalls sobre les zones en què es poden ubicar, depenent de l'activitat.
Detalls del control administratiu de la posada en marxa que exerceixen els ajuntaments i la Generalitat.
Tipus de venda a preus més baixos que els habituals amb regulació específica.
No us descuideu de cap aspecte relacionat amb el vostre establiment: horaris comercials, contractació de nous treballadors, fulls de reclamacions, seguretat del local, accessibilitat...
Per legalitzar els hotels i hostals, apartaments, càmpings i turisme rural, els professionals i empreses titulars han de demanar l'habilitació de l'activitat.
Aquesta habilitació és municipal i es presenta a través de Canal Empresa amb el tràmit corresponent, no us heu de dirigir ni presencialment ni telemàticament al vostre ajuntament per a presentar aquest tràmit.
A les fitxes de tràmit trobareu la informació dels requisits i documents que s'han d'enviar segons el cas i el tipus d'allotjament.
Aquesta habilitació només es tramita electrònicament i el titular haurà de disposar de certificat digital de persona física, física vinculada o jurídica, segons el cas.
En el cas de persona física també s'accepta la identificació digital amb IDcat Mòbil.
Un cop l'ajuntament hagi fet les comprovacions corresponents, enviarà directament les dades de l'habilitació a la Generalitat, que inscriurà l'establiment al Registre de Turisme de Catalunya.
En aquest apartat també us informem dels tràmits que heu de realitzar per obtenir els distintius voluntaris de qualitat per hotels gastronòmics, habitatges d'ús turístic, apartaments turístics i establiments de turisme rural que promou la Direcció General de Turisme.
Formats per edificis o conjunts continus formats totalment per apartaments o estudis
S'habiliten a partir d'una llicència ambiental (fins a 1500 unitats d'acampada) o d'una autorització ambiental (més de 1500 unitats d'acampada)
Allotjaments turístics situats en el medi rural, anteriors a 1957 i amb uns requisits particulars
Els establiments d'hostalatge han de comunicar a la Direcció General de la Policia les dades de l'establiment i les dades de la persona allotjada que assenyala la normativa.
Informació sobre aquest impost, que grava les estades en establiments turístics.
Els ingressos originats per la seva recaptació es reinverteixen en la promoció del sector a través del Fons per al foment del turisme.
Els propietaris que lloguin un habitatge d'ús turístic han de comunicar al seu ajuntament l'exercici d'aquesta activitat.
Les cases de colònies, els albergs de joventut, les granges escola, les aules de natura i els campaments juvenils han de lliurar a l'Administració una comunicació de la seva posada en funcionament abans de l'inici de l'activitat.
El sistema de qualitat turística s'estructura en tres àmbits funcionals: la categoria turística
que identifica les característiques de cada establiment, l'especialitat turística, que identifica les característiques del servei adreçat a un grup d'usuaris concret, i l'excel·lència, que garanteix la qualitat de l'oferta turística.